Firmaidrætten sætter fokus på ligestilling og kvindelige ledere i Nytænkende samarbejdsprojekt. gang i Roskilde - PDF
Firmaidrætten sætter fokus på ligestilling og kvindelige ledere i Nytænkende samarbejdsprojekt. gang i Roskilde
Download "Firmaidrætten sætter fokus på ligestilling og kvindelige ledere i 2006. Nytænkende samarbejdsprojekt. gang i Roskilde"
1 1 Januar 2006 Firmaidrætten sætter fokus på ligestilling og kvindelige ledere i 2006 Nytænkende samarbejdsprojekt skudt i gang i Roskilde Tilmelding til Åbne aktiviteter i DFIF
2 LEDER AF STYRELSESMEDLEM RAGNA KNUDSEN, DFIF. Kvinderne frem på banen Ragna Knudsen, styrelsesmedlem, Dansk Firmaidrætsforbund. Foto. John Thrane. Vi skal som kvinder ikke absolut være ledere, fordi vi er kvinder, men fordi vi føler, at vi kan bidrage med vore ideer og holdninger I denne udgave af Firmaidræt vil man kunne læse, at Dansk Firmaidrætsforbund har sat ligestilling på dagsordenen. DFIF ønsker at få flere kvinder ind i det frivillige idrætsarbejde, helt fra udøvere over trænere til udvalg/bestyrelser. Inden for firmaidrætten finder vi kvindernes kompetencer meget attraktive for foreningslivet. Forleden bragte vores lokale TVstation et indslag fra en arbejdsplads, der havde en kvindelig maskinarbejder ansat. Hun var glad for sit arbejde og trivedes godt i et fag, der ellers pr. tradition har været helt domineret af mænd. Hun oplevede det i øvrigt, som noget helt naturligt, at det var det fag, hun havde valgt. For det var det, hun havde lyst til. Med dette eksempel in mente skal det være lige så naturligt og lige så lyst-præget, at kvinder deltager som ledere på alle niveauer i det frivillige idrætsarbejde. Det er derfor, at DFIF i 2006 sætter ekstra fokus på kvindelige ledere i firmaidrætten. Det skal stå helt klart, at vi fra DFIF s side ikke lægger op til en ny rødstrømpe-bevægelse. Der kommer som regel aldrig noget godt ud af at pådutte os selv og andre bestemte holdninger og virkemidler. Nej, det skal være lysten, det naturlige engagement og de gode eksempler fra hverdagen, der i højere grad skal kaste lys på de kvindelige kompetencer i foreningslivet. Derfor vil jeg opfordre kvindelige ledere og trænere indenfor firmaidrætten til at komme frem med deres egne, gode eksempler på, hvordan de oplever dagligdagen i deres respektive foreninger og netværk. Vi vil i DFIF bruge de gode eksempler i vores videre arbejde på denne front. For mit eget vedkommende startede lysten og engagementet i elevrådet i skolen og senere via deltagelse som udøver i lokale idrætsforeninger. På den måde blev det for mig helt naturligt at deltage i lokalt udvalgs- og bestyrelsesarbejde. Jeg følte mig som en del af det lokale netværk med de glæder og de forpligtelser, det fører med sig. Vi skal som kvinder ikke absolut være ledere, fordi vi er kvinder, men fordi vi føler, at vi kan bidrage med vore ideer og holdninger. Den traditionelle barriere er, jamen, vi har jo vore børn og vores familie at tage vare på. Det er rigtigt. Det er en naturlig barriere, som vi ikke kan løbe fra. Men hvis vi i familierne mener noget med, at vi til fælles bedste vil give hinanden frirum til også at være os selv og tage vare på vore egne naturlige interesser, så er det altså muligt og også for kvinder at gå ind i lederarbejdet uden at sætte harmonien i familien på spil. Sådan oplever jeg det. Vel er der afsavn ved at skulle deltage i lederarbejde. Men jeg tror, at de fleste vil opleve, at de langt opvejes af de positive oplevelser, man har ved at arbejde for og med andre mennesker, og det netværk, man bliver en del af. Et netværk, der i øvrigt også kan bruges i mange andre sammenhænge end i foreningslivet. Som kvinder har vi selv et ansvar for, at vi bliver mere synlige som ledere i foreningslivet. Og mændene skal give os plads til det. Det er et fælles ansvar. 2 nr
3 INDHOLD NÆSTE NUMMER AF FIRMAIDRÆT UDKOMMER ONSDAG DEN 22. FEBRUAR Kvinder i fokus 5 DFIF OG DAI HAR AFBRUDT SAMARBEJDET 6 NYTÆNKENDE SAMARBEJDSPROJEKT I ROSKILDE 7 8 TILMELDING TIL ÅBNE AKTIVITETER I FIRMAIDRÆTTEN 9 10 ORGANISATIONSUDVIKLING I SKJERN-TARM-ØLGOD FUTSAL I 10 TIMER I HILLERØD FUTSAL. TO GANGE OMKAMP I FINALEN I HIRTSHALS 15 VI CYKLER TIL ARBEJDE I HELE MAJ MÅNED 16 LIVSSTILSKLUB. KILOENE RASLER AF I GRINDSTED 17 TAK FOR EN FANTASTISK TID 18 IDRÆT OG MOTION RESTEN AF LIVET 19 FÆLLES DEFINITION AF STÆVNER 20 KURSUSTILBUD FRA DFIF HER OG NU 21 ÅBNE STÆVNER I DFIF 2005/06 22 LE MANS PÅ RUGBRØDSMOTOR GENERALEN FYLDTE RUNDT 25 DFIF ER KLAR TIL AT SPOTTE NYE MOTIONSHITS 26 KURSER FRA DFIF. JANUAR, FEBRUAR OG MARTS NY TILSKUDSPOLITIK FOR VI CYKLER TIL ARBEJDE LANDET RUNDT 30 NAVNE 31 KORT NYT 32 ÅBENT STÆVNE I KOLDING. OVERRASKELSEN LUREDE Redaktion: John Thrane (ansvh.) og Camilla Svenstrup, Storebæltsvej 11, 5800 Nyborg, tlf , fax: , og Firmaidræt udkommer 10 gange årligt. Juli og de cem ber måned er und ta get. Oplag: År gang 49. Nr De i artiklerne fremførte syns punk ter er for fat ter nes og deles ik ke nød ven dig vis af Dansk Fir ma idræts for bund. Redaktionen forbeholder sig ret til at redigere og for kor te ar tik ler og indlæg. Deadline for tekst og annoncer: Fredag den 6. februar Eftertryk med ty de lig kil de an gi vel se tilladt. Produktion og tryk: Elbo Grafisk A/S, Nørrebrogade 14-16, 7000 Fre de ri cia, tlf.: , fax: ISSN nr: Forside: Spændende lokalopgør mellem Kolding Kommunes IF og Garant Burcharth i finalen ved Kolding Firmasports åbne stævne i indefodbold. Foto. John Thrane. nr
4 AF JESPER RÆBILD, PRESSEANSVARLIG, DFIF. FOTO. METTE JOHNSEN. Kvinder i fokus DFIF sætter fokus på ligestilling og kvindelige ledere i idrætten i DFIF har sat ligestilling på dagsordenen. DFIF s styrelse har på det seneste drøftet, hvordan firmaidrætten får flere kvinder ind i det frivillige idrætsarbejde, helt fra udøvere over trænere til udvalg og bestyrelser. Der er afsat kr. til formålet i 2006, og i den forbindelse udtaler forbundsformand Peder Bisgaard: - Vi ved, at trænerkurser kun for kvinder i såvel DBU som i Norges Fotballforbund har været en succes. Det er ingen tvivl om, at vi kan tage ved lære af disse erfaringer. Vi er i øjeblikket ved at se på, hvordan vi i endnu højere grad end i dag kan signalere, at vi finder de kvindelige lederes kompetencer meget attraktive for vort foreningsliv. Arrangementsgruppe DFIF har nedsat en arrangementsgruppe, der skal komme med forslag til, hvordan firmaidrætten i højere grad sætter fokus på betydningen af kvinders ressourcer i det frivillige arbejde. Styrelsesmedlem Ragna Knudsen er leder af gruppen, der ligeledes tæller konsulenterne Sannie Kalkerup, Camilla Svenstrup, Rikke Palm Vestergaard og Jane Have Andersen. Blandt de mulige ideer for arrangementsgruppens arbejde er en DFIF konference i 2006 med deltagelse af kvindelige frivillige ledere i DFIF, samt øvrige formænd og den centrale ledelse med temaer som: Hvordan gøres det attraktivt for kvinder at deltage i bestyrelsesarbejde? Hvordan avancerer man i hierarkiet? Hvordan får man indflydelse på DFIFs beslutninger? Kulturministeriet sætter fokus på ligestilling I slutningen af november 2005 var Kulturminister Brian Mikkelsen vært ved det årlige Idrættens Topmøde med idrættens tre hovedorganisationer, DIF, DGI og DFIF. Her var der ligeledes fokus på ligestilling. På mødet blev parterne enige om, at de tre organisationer skal sætte fokus på følgende to idrætspolitiske udviklingsområder i 2006: 1. Vanskeligt stillede børns adgang til det organiserede idrætsliv 2. Vilkårene for frivillige DFIF har i forhold til punkt 1 naturligvis meldt fra, da dette punkt ikke hører under firmaidrættens arbejdsområde. Derimod skal DFIF arbejde videre med punkt 2 Vilkårene for frivillige, som falder fint i tråd med DFIF s indsatsområder. Under dette punkt bliver et væsentligt emne den manglende ligestilling inden for idrætten. Kulturminister Brian Mikkelsen udtaler i den forbindelse: - Jeg anser det for vigtigt, at idrætten er så åben som mulig, og at danskerne uanset køn, alder, etnisk herkomst, social status, religiøs og politisk overbevisning mv. har lige adgang til at engagere sig i det frivillige lederarbejde. Undersøgelser viser imidlertid, at kvinderne ligesom inden for mange andre samfundssektorer er underrepræsenteret i bestyrelsesarbejdet i idrætten, og at der bl.a. er problemer med at få de unge til at engagere sig i det frivillige lederarbejde. Vi ved af erfaring, at både unge og kvinder bringer nye ideer, nye synspunkter og ny inspiration med sig ind i lederarbejdet. Jeg er derfor glad for, at idrætsorganisationerne til næste års topmøde har givet tilsagn om at ville arbejde med dette vigtige område, siger kulturministeren. DFIF vil have flere kvinder ind i det frivillige idrætsarbejde, både som aktive udøvere og som ledere i udvalg og bestyrelser. 4 nr
5 AF FORBUNDSFORMAND PEDER BISGAARD, DFIF. ARKIVFOTO DFIF. DFIF og DAI har afbrudt samarbejdet Et af DFIF s nye indsatsområder har været Organisationer og forbund. Dette indsatsområde skal primært ses som en opfølgning på Vision 2003, hvor en af målsætningerne hed Al firmaidræt under DFIF med en antydning af, at eksempelvis Dansk Arbejder Idrætsforbund (DAI) naturligt burde høre hjemme i DFIF og at vore intentioner var at indlede et officielt samarbejde med DAI. Med samarbejdet kunne vi udnytte fælles ressourcer i forbindelse med sammenfaldende idræts- og motionsinteresser, såsom Futsal og stavgang, og ikke mindst have en fusion for øje på sigt - et mål som DAI s daværende ledelse var helt klar over. DFIF og DAI nedsatte på den baggrund et koordinationsudvalg bestående af to politisk valgte personer (formanden og en folkevalgt) fra hvert forbund samt de to generalsekretærer. I 2004 underskrev de to forbund en formel overordnet samarbejdsaftale, hvoraf det blandt andet fremgik, at der kunne udpeges fælles indsatsområder. For disse indsatsområder skulle der udfærdiges særskilte samarbejdsaftaler, hvilket skete for stavgang og Futsal, hvor stavgangsamarbejdet i øvrigt var udvidet til også at omfatte Danmarks Gymnastik Forbund (DGF). Uenighed på flere fronter Hvad angår Futsal blev der fra DFIF s side lagt mange ressourcer i at lancere en række introduktionsstævner rundt omkring i Danmark med mere eller mindre succes. Det var dog vores opfattelse, at Futsal var en aktivitet med fremtid i. I forhold til stavgang er der ingen tvivl om, at dette samarbejde blev båret af den enorme stavgangsbøl- ge, der væltede ind over Danmark. Udadtil så det ud til, at samarbejdet fungerede perfekt, men indadtil knagede det - måske på grund af den store succes, måske på grund af uenighed om den fremtidige fælles udvikling af stavgang, men mest af alt tilsyneladende på grund af personspørgsmål. Uenigheden kulminerede, da DGF den 28. september 2005 meddelte, at de ikke ønskede at forlænge samarbejdsaftalen om stavgang med DFIF pr. 31/ Dette fandt vi naturligvis uheldigt, og DFIF bad derfor DAI om deres stillingtagen til sagen, da et samarbejde for vores vedkommende sagtens kunne fortsætte uden DGF. DAI svarede formentlig i solidaritetens navn at man agtede at følge DGF, og derfor heller ikke ønskede at forlænge samarbejdet med DFIF trods en klar udmelding fra DAI s repræsentanter i koordinationsudvalget om, at vi i fællesskab skulle udbygge den succes, som begge parter havde været en del af. Til gengæld ønskede DAI at fortsætte samarbejdet omkring Futsal. Stavgang står stærkt i firmaidrætten Det var på baggrund af ovenstående en enig styrelse i DFIF, der meddelte DAI, at vi hverken kunne eller ville acceptere at blive diskvalificeret på ét område og accepteret på et andet, når der er tale om områder, der for begges vedkommende var klart inden for de aftalte indsatsområder/samarbejdsområder. Vi bad derfor DAI s (nye) ledelse om at revurdere sagen, men med udgangen af 2005 meddelte DAI, at deres beslutning vedrørende stavgang stod ved magt. DFIF s styrelse har besluttet at stoppe samarbejdet med DAI på stavgangsområdet. DFIF kan derfor kun beklage, at et på mange måder fornuftigt og velfungerende samarbejde på flere fronter nu stopper tilsyneladende grundet en tredje parts påvirkning. Hvad det reelt vil betyde for fremtiden er svært at spå om, men vi kan konstatere, at DFIF på stavgangssiden står stærkere end nogensinde og nok skal klare sig. Samtidig er Futsal i rivende udvikling indenfor firmaidrætten, og vi vil være klar med mange nye og spændende tiltag på denne front i den kommende tid. Vi kan således konstatere, at det tilsyneladende må være DAI (og DGF), der står tilbage med problemerne ved at trække sig ud af samarbejdet, da det alene er DFIF, der har rettighederne til stavgangsmaterialet, og det samtidig udelukkende er DFIF s foreninger, der har taget Futsal til sig. Tilbage er så kun spørgsmålet om fusionsplanerne, og hertil kan vi kun sige, at DFIF altid er parate til en snak, hvis DAI måtte ønske det! nr
6 LEDER AF CAMILLA SVENSTRUP, KOMMUNIKATIONSKONSULENT, DANSK FIRMAIDRÆTSFORBUND. ARKIVFOTO. DFIF. Nytænkende samarbejdsprojekt skudt i gang i Roskilde RFI vil gerne have fat i kvinderne og de unge mænd på arbejdspladserne i Roskilde Kommune. Foreningen tilbyder bl.a. spinning til de ansatte på de 15 udvalgte virksomheder, der deltager i projektet. Roskilde Firma- og Familieidræt (RFI) har taget udfordringen op og bruger i et nyt projekt nogle af resultaterne fra den interviewundersøgelse, de i foråret 2005 har deltaget i sammen med Center for Forskning i Idræt, Sundhed og Civilsamfund og Bjarne Ibsen fra Syddansk Universitet (SDU). Undersøgelsen viser bl.a., at der stadig er mange potentielle nye medlemmer, som RFI kan nå ud til i virksomhederne i Roskilde og omegn, f.eks. i målgruppen blandt de unge og blandt kvinderne generelt. Derfor har foreningen nu sat alle sejl til og skudt et nyt projekt i gang, som løber fra januar til juli i år. Projektet henvender sig med aktiviteter og tilbud til 15 udvalgte virksomheder i Roskildes industriområde Trekroner i Østbyen, og foregår i et tæt samarbejde med Roskilde Kommune og RoskildeEgnensErhvervsUdviklingsråd (REUR). BC Catering er begejstret Allerede fra projektets start er der positiv opbakning fra nogle af de 15 virksomheder, der er blevet udvalgt og kontaktet af RFI. I virksomheden BC Catering har man således sagt ja tak til RFI s tilbud om RekVisitten, der er et produkt fra DFIF s afdeling Motion på Arbejdspladsen, og har fået et løbebånd, en motionscykel, en mave- og en rygbænk ud i virksomheden til fri afbenyttelse for medarbejderne. Kontaktperson Poul Olsen, der er lagerassistent i virksomheden, er begejstret: - Vi har på et tidspunkt talt om at få et motionsrum i virksomheden, og med rekvisitterne fra RFI har vi nu alle tiders chance for at få det prøvet af, siger Poul Olsen, der regner med, at der vil være stor interesse for at bruge rekvisitterne, fordi flere af virksomhedens medarbejdere har arbejdsopgaver præget af mange gentagende bevægelser. BC Catering overvejer desuden, at gøre brug af muligheden for et sundhedstjek til virksomhedens medarbejdere. Når projektperioden er over- 6 nr
7 Roskilde Firma- og Familieidræt vil med nytænkende projekt få fat i nye medlemmer på arbejdspladserne i Roskilde Kommune. stået, håber Poul Olsen på, at medarbejderne har lyst til at fortsætte med andre aktiviteter i RFI s regi. Samarbejde med kommune og erhvervsråd RFI s projekt foregår i et tæt samarbejde med Roskilde Kommune og REUR, der begge bakker op om projektet og er positive over for RFI s initiativ. Dette samarbejde er med til at styrke projektet. RFI har været i dialog med både kommunen og erhvervsrådet gennem hele projektets tilblivelse, og foreningen har bl.a. kunnet trække på erhvervsrådets gode netværk og kontakter i områdets virksomheder. Omvendt kan både erhvervsrådet og kommunen også se store fordele i at deltage i projektet. Roskilde Kommune har netop udarbejdet en motionspolitik, og RFI s projekt ligger fint i tråd med den politik. For erhvervsrådet giver deltagelsen i RFI s projekt en mulighed for at kunne give virksomhederne endnu en god grund til at vælge Roskilde og Trekroner som et attraktivt sted at slå sig ned og drive virksomhed. Kvinder og yngre mænd Som noget af det nye i projektet har RFI valgt at satse på bl.a. fitness og på friluftsaktiviteter f.eks. kurser i klatring, løb og kajak. Aktiviteter, som foreningen forventer, vil vække interesse og få fin tilslutning blandt en yngre målgruppe. - Vi vil gerne prøve at ramme den yngre målgruppe og kvinderne lidt mere målrettet, end vi hidtil har gjort, bl.a. ved i dette projekt at tilbyde nogle aktiviteter, som har mere appel til målgrupperne, og som vi tror, de har lyst til at dyrke, siger formanden for RFI, Claus Schou. - Men vi vil i det hele taget gerne have foden indenfor i flere af virksomhederne i området, så medarbejderne kan få en smagsprøve på, hvad firmaidrætten i Roskilde har at byde på, tilføjer Claus Schou. Gratis aktiviteter Derfor er der også nogle af de mere traditionelle idrætsgrene fra RFI s aktivitetstilbud på programmet i projektet, som f.eks. badminton og bowling, ligesom det omfatter tilbud om aktiviteter på arbejdspladsen fra DFIF s afdeling Motion på Arbejdspladsen, som f.eks. RekVisitten og kurser i pusterumsøvelser. Fælles for alle aktiviteterne i RFI s nye projekt er, at de i projektperioden tilbydes de 15 udvalgte virksomheder og deres medarbejdere til en særlig og attraktiv pris, eller i nogle tilfælde helt gratis. Projektet i Roskilde Firma- og Familieidræt: Løber i perioden 1. januar 1. juli Foregår i tæt samarbejde med Roskilde Kommune og RoskildeEgnensErhvervsUdviklingsråd (REUR). Henvender sig med aktiviteter og tilbud til 15 udvalgte virksomheder i Roskildes industriområde Trekroner (Østbyen). Sigter mod at få fat i nye, potentielle medlemmer til RFI, især blandt gruppen af unge og kvinder generelt. Er støttet af Dansk Firmaidrætsforbund, Roskilde Kommune og Roskilde Amt. RFI tilbyder også virksomhederne, der er med i projektet, nogle af de mere traditionelle idrætsgrene, som f.eks. badminton. Foto: Johnny Wichmann. Som noget nyt kommer der også friluftsaktiviteter på programmet i RFI. Foto. Johnny Wichmann. nr
8 AF KIRSTEN MIKKELSEN. SEKRETÆR, IDRÆTS- & MOTIONSAFDELINGEN. Tilmelding til Åbne aktiviteter i DFIF Klar parat start! Så er starten gået for tilmeldingen til de Åbne aktiviteter i Lad foreningen være samlingspunktet om en let form for motion med efterfølgende mulighed for samvær for hele Familien Danmark. Nøgleværdierne er sundhed, samvær og fællesskab. Åbne aktiviteter i firmaidrætten er enkle at arrangere, og giver gode muligheder for at markedsføre foreningen. Aktiviteterne er åbne for alle - både medlemmer og ikkemedlemmer. Der ydes tilskud til alle aktiviteter efter DFIF s regler for tilskud. LøbeTouren - løb på rulleskøjter eller gå stavgang LøbeTouren er aktiviteten for dig der gerne vil ud at motionere med andre på samme niveau som dig selv. Motionsformen er udvidet nu så den strækker sig bredt. Lige fra almindelig løb til stavgang, rulleski eller inliners. Formålet er, at få så mange som muligt ud at motionere og dermed hjælpe deltagerne til at motionere de 30 min dagligt. Alle kan deltage uanset alder, køn og kunnen, og man skal ikke nødvendigvis være medlem af en forening for at deltage. LøbeTouren arrangeres i ca. 15 foreninger landet over. Se om din forening har LøbeTouren på programmet på - klik på Idræt & Motion og Åbne aktiviteter. LøbeTouren omfatter nu også en tur på inliners. Arkivfoto. DFIF. Tour de Pedal nu fra 1. april til 30. september Tag naboen, bedsteforældrene og børnene med til en hyggelig tur i det grønne. Tour de Pedal er cykelaktiviteten, hvor hele familien kan være med. Man får nogle hyggelige timer på cyklen sammen, og man møder nye mennesker. Perioden for Tour de Pedal er udvidet. Således er det nu muligt at arrangere Tour de Pedal lige fra 1. april til 30. september. Dermed håber vi, at få endnu flere cyklister på landeveje og stier hele sommeren. Man møder bare op. Der er ikke tilmelding i forvejen. Man cykler en tur, der er overkommelig for alle. Nogle steder kan man vælge imellem forskellige ture. Tour de Pedal arrangeres i ca. 40 foreninger landet over. Hvor og hvornår der cykles i din by, kan du se på - klik på Idræt & Motion og Åbne aktiviteter. Få nogle hyggelige timer i den friske luft sammen med kolleger og familien. Foto. Johnny Wichmann. 8 nr
9 Danmark-Stafetten stafetløb for alle Danmark-Stafetten er løbet, hvor alle kan være med. Løb sammen med din familie, dine kolleger eller måske dem du træner med til daglig. Nogle steder er der også skolehold. Der er lagt vægt på motion og samvær for alle både før, under og efter løbet. Lige nu arrangeres der Danmark- Stafetten i 5 byer, men i den kommende og næste sæson er der planer om at få Danmark-Stafetten i mange flere byer. Se hvem der arrangerer Danmark- Stafet på - klik på Idræt & Motion og Åbne aktiviteter. Løb sammen med din familie eller kolleger i Danmark-Stafetten. Foto. John Thrane. Panter Dagen - udendørs aktivitetsdag for seniorer Panter Dagen indeholder en motionstur til fods evt. med stave eller på cykel. Derefter er der forskellige aktiviteter, f.eks. gamle lege, naturgolf, bueskydning o.m.m. Der sluttes gerne af med socialt samvær og en kop kaffe, og måske en sang og en svingom. Flere af FMI s foreninger starter Panter Dagen i Nye foreninger kan også her nyde godt af hjælp fra MotionsManageren. (Se nedenfor). Alle arrangører af Panter Dagen kan ses på - klik på Idræt & Motion og Åbne aktiviteter. Panter Dagen handler også om socialt samvær over en kop kaffe. Arkivfoto. DFIF. MotionsManager søges Idræt & Motion søger i øjeblikket efter en MotionsManager til Danmark- Stafetten og Panter Dagen til at hjælpe foreninger i gang med at arrangere arrangementet første gang. Ved hjælp af MotionsManageren kan man få udarbejdet et komplet koncept for lige nøjagtig sit eget arrangement. Foreninger, der ønsker at høre mere om MotionsManageren og Danmark-Stafetten, og/ eller Panter Dagen kan henvende sig til Idræts- & Motionsafdelingen. Spørg efter sekretær Kirsten Mikkelsen eller konsulent Carsten Hansen. Se stillingsopslag på en Motions- Manager på side 26 i dette nummer af Firmaidræt. Læs mere om DFIF s Åbne aktiviteter på - klik på Idræt & Motion og Åbne aktiviteter. nr
10 AF RIKKE PALM VESTERGAARD, KONSULENT, DFIF. FOTO. STØFI. Den nye aktivitet Swissball er blevet en succes i STØFI. Organisationsudvikling i STØFI Foreningsudvikling. Swissball som ny aktivitet, nedsættelse af jubilæumsudvalg og planer om klippekortsordning er de første konkrete resultater af udviklingsprojektet i STØFI. Med start i foråret 2005 har STØ- FI (Skjern-Tarm-Ølgod Firma- og Familieidræt) gennemført et forløb, hvor der har været sat fokus på organisationsudvikling i foreningen. I praksis udmøntede det sig i udarbejdelsen af en foreningsanalyse, en vision, udviklingsplan og handlingsplan, og en projektgruppe på 8 personer, 4 fra bestyrelsen og 4 udvalgsformænd, har stået for projektet. Denne artikel vil sætte fokus på STØFI s erfaringer og oplevelser af projektforløbet, og beskrive de konkrete tiltag som projektarbejdet har resulteret i. Udviklingsområder I praksis viste foreningsanalysen i STØFI, at bladet, intern kommunikation og uddelegering var nogle af de opgaveområder, hvor bestyrelsen var meget velfungerende. Analysen afdækkede også de udviklingsområder, hvor bestyrelsen havde mulighed for at lave konkrete handlingstiltag som kunne være med til at styrke foreningen som helhed. Det viste sig bl.a., at synligheden i lokalområdet kunne forbedres samt at foreningens hjemmeside manglede brugervenlighed ved i praksis, at være løbende opdateret. Med afsæt i analysen blev der udarbejdet en udviklingsplan, hvor bestyrelsen i fællesskab fik nedskrevet flere centrale og fremadrettede visioner for de kommende år samt konkretiseret egentlige mål for det nære og fremtidige arbejde i foreningen. Derefter blev der for 10 nr
11 hvert enkelt mål udarbejdet en egentlig handlingsplan. Handlingsplanen tydeliggjorde således hvad det enkelte mål indeholdte af opgaver, hvornår opgaven skulle være løst, og hvem der havde det overordnede ansvar for opgaven og at målet blev tilvejebragt. Af opgaver kan bl.a. nævnes; planlægning og synliggørelse af STØFI s 30 års jubilæum, opstart af en ny aktivitet og indførsel af et klippekortsystem. Foreløbigt har resultatet af forløbet været, at der er blevet nedsat et jubilæumsudvalg, der arbejder målrettet på at markere STØFI s 30 års jubilæum i efteråret Swissball på programmet Der er også sat en ny aktivitet i gang, endda forud for handlingsplanen. Swissball (store bolde) startede op som selvstændig aktivitet i september, og er nu rigtig godt i gang. Allerede fra den anden aktivitetsdag var holdet fuldt booket og består af 18 deltagere og 2 instruktører. Et led i målsætningen for udviklingen af den nye aktivitet var bl.a., at der før opstarten skulle afvikles et inspirationskursus. Kurset blev et godt springbræt og gav, under kyndig vejledning af Anne Birgitte Johnsen fra ROFI, de fremmødte nogle gode og sjove oplevelser. Opstarten og udviklingen af den nye aktivitet Swissball er blevet en succes, der med afsæt i visionen, udviklingsplanen og siden hen i handlingsplanen, er blevet gennemtænkt, timet og tilrettelagt. Resultatet bærer også frugt ind i det nye år 2006, og Swissball er igen på programmet med start den 10. januar Nyt fokus på foreningen Projektgruppen i STØFI oplever generelt ikke, at arbejdsbyrden har været så omfangsrig som de på forhånd havde ventet. Det har tværtimod på mange måder været en givtig og meget spændende arbejdsproces, som på en utrolig positiv måde har været med til at sætte fokus på, hvordan bestyrelsen og foreningen fungerer, ikke kun i hverdagen, men også i forbindelse med opgaver, ansvar og ledelse. Formand Karin Heide Jensen peger på, at projektet har hjulpet bestyrelsen til at få rettet et nyt og andet fokus på foreningen. - Vi er således ikke længere så forbeholdende overfor at starte nye aktiviteter op, men er snarere blevet bekræftet i, at vi i bestyrelsen gør et rigtigt godt stykke arbejde og kan langt mere end vi tror, siger Karin Heide Jensen. I foreningens lokaler hænger nu et stort A3-farveprint af udviklingsplanen, og til bestyrelsesmøderne bruges handlingsplanen i praksis til, at få et overblik over igangværende opgaver og forestående projekter. På den måde har projektforløbet foruden nedsættelse af jubilæumsudvalget samt opstarten af aktiviteten Swissball også resulteret i, at bestyrelsen i det daglige arbejde bruger både den målrettede og illustrative udviklingsplan samt den mere præciserende og konkretiserede handlingsplan. Bedre overblik Begge værktøjer er med til at give bestyrelsen et fælles og målrettet overblik, og kan dermed ruste foreningen i forhold til fremtidens mange udfordringer. Både i forhold til den stigende konkurrence fra flere kommercielle udbydere, og til at bevare en fremsynet og visionær tilgang, der er på forkant med nye idræts- og motionstrends, men også mere ud fra et mere overordnet perspektiv, i forhold til de strukturelle politiske forandringer. - Det er vigtigt, at vi som forening formår at forny os, hvis vi skal kunne klare presset fra den øgede konkurrence samt tendensen til, at vores medlemmerne ønsker nye, alsidige og fleksible aktivitetstilbud, siger Karin Heide Jensen. - Derfor er et af vores mål også at udarbejde et klippekortsystem, der kan være med til at ruste foreningen i fremtiden og således gøre foreningens aktivitetstilbud mere tilgængelige for den travle og/eller mere eksperimenterende medlemsskare. Fokus på firmaidrætsforeningerne - Udviklingsprojektet har hjulpet os til at se på arbejdet i foreningen på en ny måde, siger formanden for STØFI, Karin Heide Jensen. DFIF vil i de kommende år skulle sættes fokus på de lokale firmaidrætsforeninger. En af projektgrupperne har arbejdet med temaet: Styrkelse af foreningen, synlighed i lokalområdet og lederrekruttering. Projektet blev påbegyndt i foråret 2005, og startede med at afprøve forskellige analyseværktøjer i de 6 projektforeninger: Frederikshavn Firma klubber, Nakskov Firma & Familie Sport, Holbæk Firma Sport, Vejen og Omegns Firma Sport, Faaborg Firmasport og Skjern-Tarm-Ølgod Firma- og Familieidræt (STØFI). I praksis udmøntede det sig i udarbejdelsen af en foreningsanalyse, en vision, en udviklingsplan og en handlingsplan. I september 2005 blev samtlige foreninger samlet til midtvejsmøde i Svendborg. I de kommende numre af Firmaidræt vil der blive sat fokus på projekt-foreningernes erfaringer og resultater af forløbet. nr
12 Masser af tempo og intensitet ved kvalifikationsstævnet i Frederiksborgcentret i Hillerød. Futsal i 10 timer Frederiksborgcentret lagde gulv til årets første Futsal-stævne, hvor fire hold kvalificerede sig til sjællandsmesterskaberne den 11. februar. Futsal er et intenst og tempofyldt spil, og år 2006 var blot en lille uge gammel, da 13 hold fra det meste af Sjælland mødte frem i Frederiksborgcentret for at kæmpe om kvalifikation til sjællandsmesterskaberne den 11. februar. - Idéen er at udbrede kendskabet til Futsal, så vi kan få større landsdækkende turneringer. Desværre er der lidt færre hold med end ved tidligere stævner, siger Torben Schultz Larsen, der er formand for fodboldafdelingen i Hillerød Firmasport. Det skyldes formentlig den tidlige dato, og derfor forventer arrangørerne, at flere hold melder sig til ved næste stævne. Futsal har ikke mange år på banen i Danmark, men i udlandet har spillet eksisteret i flere år. Derfor håber DFIF, at Futsal i fremtiden både bliver landsdækkende og så populært, at danskerne får øjnene op for det hurtige fodboldspil. - Der er flere ting, som gør spillet ekstra intenst. Udskiftningen foregår flyvende, målmanden må tage bolden med hænderne, og så skal alle frispark tages inden 5 sekunder, forklarer Torben. - Bolden er mere blød i det, set i forhold til en almindelig fodbold, og det betyder, at spillet bliver mere teknisk betonet. Man får mere decideret fodboldspil end normalt. Denne gang spiller holdene 2 x 10 minutter uden pause i de indleden- - Futsal er et fascinerende spil, siger Tonny Kristensen, fodboldformand for Firmaidræt Frederiksværk, der overværede Futsal-stævnet. Tonny spår Futsal en stor fremtid i firmaidrætten. - Meningen er, at vi skal udbrede kendskabet til Futsal, så vi kan få større landsdækkende turneringer, siger Torben Schultz Larsen, der er formand for fodboldafdelingen i Hillerød Firmasport. 12 nr
13 TEKST & FOTO. METTE BACHER, FREELANCEJOURNALIST. de kampe, men i finalerne er det 15 minutter, og normalt spilles der 2 x 25 minutter. Fascinerende Futsal Futsal-stævnet blev overværet af fodboldformand Tonny Kristensen fra Firmaidræt Frederiksværk. Tonny prøvede selv spillet for mange år siden i forbindelse med en Eurosportsfestival. - Vi troede, det var indendørs fodbold, og vores modstandere kendte heller ikke meget til det. Derfor fik vi en sjov oplevelse med hjem, og meningen med Futsal er jo netop, at det skal være sjovt, siger Tonny. - Jeg er her for at se, om det kunne være en mulighed som alternativ til almindelig indendørs fodbold, og det tror jeg bestemt, det er. Det er anderledes, for der er mere teknisk spil i det, og så er tempoet højt, for bolden skal i spil igen indenfor fem sekunder. Det er det fascinerende ved Futsal, siger Tonny. Ved kvalifikationsstævnet i Hillerød blev det ikke overraskende sidste års vinder, holdet fra Hillerød Politi, der vandt suverænt. På andenpladsen kom Gørløse 2, Real Copenhagen blev nummer tre, og Allerød Industrilakering tog fjerdepladsen. De skal alle fire i ilden igen ved sjællandsmesterskaberne den 11. februar i Hillerød. Derfra går turen til finalestævnet i Odense den sidste weekend i februar, den februar, hvor 24 hold fra hele landet skal dyste om det første officielle DM i Futsal. Godt for de unge Blandt de hold, der kæmpede det meste af dagen i Hillerød den 7. januar, var københavnerklubben FC Rammen. - Vores hold har eksisteret i tre sæsoner, og normalt spiller vi almindelig fodbold, men vi er med her, fordi det er spændende at prøve. Det er både vintertræning og samtidigt sjovt, fortæller 23-årige Rasmus Nielsen, der er anfører for holdet, der tæller spillere fra hele København. - Vi skal først spille udendørs til marts, og derfor er det et rigtigt godt arrangement som alternativ træning om vinteren. Der er en meget fin stemning, og det er tydeligt at mærke, at spændingen er i top, når holdene er på banen, siger Rasmus. Læs mere om Futsal på Værd at vide om Futsal - Futsal kan dateres tilbage til Argentina i spillet bredte sig hurtigt i Sydamerika, men først for alvor i Europa i 90 erne - Brasilianske stjerner som Zico, Pelé og Ronaldo er opfostret med Futsal - Brasilien vandt det første officielle VM i Spanien er regerende Europa- OG verdensmestre Fakta om Futsal Fem spillere på hvert hold på banen ad gangen, hvoraf én er målmand, der må bruge hænderne. Det er tilladt at have op til fem udskiftningsspillere med fri udskiftning. Der spilles på en håndboldbane uden bander og med håndboldmål. Alle dødboldsituationer skal tages indenfor fem sekunder. Alle spillere må bevæge sig frit over hele banen. Kropskontakt er tilladt i et begrænset omfang. Stævner i Futsal Susanne Berg fra LEO Pharma var eneste kvindelige deltager ved kvalifikationsstævnet i Hillerød, og hun gjorde det fremragende. 29. januar: Åbent stævne i Århus 4. februar: Åbent stævne i Fredericia 5. februar: Åbent stævne i Esbjerg 11. februar: Sjællandskemesterskaber i Hillerød 12. februar: Åbent stævne i Fynshav 18. februar: Åbent stævne i Skive februar: Finalestævne i Odense nr
14 TEKST. JOHN THRANE, REDAKTØR, DFIF. FOTO. PER MØLLER JENSEN, HJØRRING FIRMA SPORT. To gange omkamp i finalen Spændende finale ved det første Futsal-stævne nordenfjords med deltagelse af 8 hold. Der måtte to gange forlænget spilletid til i finalen ved i Futsalstævnet i Hirtshals Idrætscenter mellem Color Line og Hirtshals Familie- og Firmaidræt. - Det var en rigtig god kamp, men da der ikke var scoret i den ordinære tid, vidste hverken dommerbordet eller dommerne hvad vi skulle gøre, fortæller stævneleder Per Møller Jensen fra Hjørring Firma Sport. - Vi måtte tage en hurtig beslutning. Vi spillede en ny halvleg på 9 minutter, men heller ikke her var der nogen scoring. Så spillerne måtte på banen igen til en ny halvleg, inden Color Line kunne triumfere. Det første Futsal-stævne nordenfjords blev arrangeret i samarbejde mellem Hirtshals Familie- og Firmaidræt og Hjørring Firma Sport, og der deltog i alt 8 hold; 3 fra Hirtshals, 4 fra Hjørring og 1 fra Sæby. Der blev spillet 18 kampe inden vinderen var fundet, og de flotte præmier, bl.a. gavekort på 2000 kr. til Hirtshals Hotel samt mange andre præmier sponseret af lokale handlende, var populære blandt spillerne. Den nye form for indefodbold blev godt modtaget af spillerne, fortæller Per Møller Jensen. Efterlyser en oldboys række - Vi oplevede en relativ stor aldersforskel blandt holdene. Der var 3 hold hvor gennemsnitsalderen var over 35 år, men 2 af disse hold var med helt fremme, bl.a. holdet fra - Det er hårdt, men meget sjovere end almindeligt indefodbold, sagde (fv) Søren, René og Dan fra Hirtshals Andelsmejeri, da de pustede ud mellem kampene. Hirtshals Andelsmejeri, som trods en gennemsnitsalder på godt 35 år endte på en flot fjerdeplads. - To af spillerne, Søren og Rene fra Hirtshals Andelsmejeri gav udtryk for, at denne form for indefodbold er hårdt, men betydelig sjovere end almindelig indefodbold med bander. De mente begge, at det har været et rigtig fint stævne, men at man skal lige vænne sig til, at bolden opfører sig anderledes, og at der ingen bander er, fortæller Per Møller Jensen. - De vil ligesom hovedparten af de andre deltagere helt sikkert gerne være med en anden gang, men efterlyser en oldboys række. Også dommerne fra Vendsyssel Dommerklub var positive: - Det har været en helt igennem positiv oplevelse. Det er et spil, som er mere teknisk krævende, men det virker ikke så vildt som almindelig indefodbold, siger fodbolddommer Ole Lind Thomsen. - Som jeg ser det, er det bedre end almindelig indendørs fodbold, og har helt sikkert en fremtid i Danmark. Det er en rigtig god idé, at der er to dommere samtidig på banen, da det er svært at have overblik over begge sidelinier. Så det må I meget gerne gøre mere ud af. Og det er netop hvad de vil gøre i Nordjylland. Foreningerne i Hirtshals, Sæby og Hjørring har planer om, at der til næste vinter skal afvikles 4 stævner rundt om i Nordjylland. Idéen vil blive taget op på et seminar i Nordjyllandskredsen til februar, oplyser Per Møller Jensen. Slutstillingen blev: Nr. 1 Color Line, Hirtshals Nr. 2 Hirtshals Familieog Firmaidræt Nr. 3 Dynamoerne, Hjørring Nr. 4 Hirtshals Andelsmejeri Nr. 5 McDonald s, Hjørring Nr. 6 Hjørring Ny Tømmerhandel Nr. 7 Ejner Hessel, Hjørring Nr. 8 Sæby Firma Idræt 14 nr
15 AF TRINE JUNCHER JENSEN, KAMPAGNELEDER, VI CYKLER TIL ARBEJDE. FOTO. KIRA BRANDT. Vi cykler til arbejde i hele maj måned Det enkle liv er i fokus, når Vi cykler til arbejde-kampagnen atter ruller over landet i hele maj Nu skal jakkesæt og bukseklemmer luftes sammen i hele maj måned. Dansk Cyklist Forbund og Dansk Firmaidrætsforbund udnævner i samarbejde med medicinalvirksomheden SANDOZ/HEXAL maj måned til Cyklens Måned. Det betyder, at Danmarks største motionskampagne, Vi cykler til arbejde, skaber trængsel på cykelstierne fra 1. til 31. maj. Det er så let at cykle Cyklen er et enkelt transportmiddel: Den kender ikke til faste køreplaner, larmer ikke, oser ikke, lader sig ikke fange i myldretrafikken og er let at parkere. Der skal bare trædes i pedalerne og det er oven i købet sundt. I 2006 sætter Vi cykler til arbejde fokus på det enkle liv. Jeg tror, de fleste mennesker indimellem har brug for at komme lidt væk fra det hektiske i hverdagen og trække vejret lidt roligere. Og en af de enkleste måder, man kan gøre det på, er at tage cyklen, så man får rørt kroppen og klaret tankerne på vej til og fra arbejdet, siger kampagneleder Trine Juncher Jensen, fra Dansk Cyklist Forbund. Forebyggelse er nr. 1 Kampagnen indgik sidste år et værdibaseret samarbejde med medicinalvirksomheden HEXAL. Det samarbejde fortsætter i 2006, hvor HE- XAL er blevet sammenlagt med virksomheden SANDOZ. SANDOZ/ HEXAL producerer og markedsfører Der bliver trængsel på cykelstierne, når Danmarks største motionskampagne Vi cykler til arbejde løber af stabelen i hele maj måned. generiske lægemidler inden for alle væsentlige terapiområder. Medicin hjælper mange mennesker til en bedre hverdag. Men forebyggelse er altid nummer et, så vi vil blive ved med at sætte fokus på det, man selv kan gøre for at holde sig sund. Det kan være svært at nå motion i en travl hverdag, men de fleste mennesker har mange kortere ture, hvor de kan vælge cyklen frem for bilen og det er en rigtig god start, siger Karin Jørgensen, marketingkoordinator i SANDOZ/ HEXAL. Vi cykler til arbejde arrangeres af Dansk Cyklist Forbund og Dansk Firmaidrætsforbund i samarbejde med SANDOZ/HEXAL. Hjemmesiden åbner for tilmelding i februar Morgenmad til gæve cyklisterne Dansk Firmaidrætsforbund og Dansk Cyklist Forbund opfordrer alle kommuner og lokalafdelinger under DFIF og DCF til at arrangere morgenmadsuddeling for gæve cyklister den 3. april. Arrangementet har til formål at sætte fokus på Vi cykler til arbejde-kampagnen, der kører hele maj måned fra 1. maj til 31. maj. Tilmeldingsfristen til kampagnen er i år den 21. april nr
16 AF JYTTE B. MADSEN. FOTO. RENE GAMMELMARK. Kiloene rasler af i Grindsted I Livsstilsklubben i Grindsted baner motion og socialt samvær vejen for en ny livsstil. Livsstilsklubber i DFIF Er der en Livsstilsklub i nærheden af dig? Find kontaktperson og tlf.nr. på I Grindsted skal sunde kostvaner kombineret med motion og socialt samvær, bane vejen til en ny livsstil. Fra venstre de to ledere i Livsstilsklubben i Grindsted, Jytte B. Madsen og Gitte Hansen og til højre gymnastikinstruktør Gunver Jepsen. Det er torsdag, vi er på Nollund skole lidt uden for Grindsted. Femten svedige personer, tolv piger og tre mænd sætter sig rundt om bordet og puster lidt. En times gymnastik med Gunver Jepsen ved roret er vel overstået. Flere syntes gymnastikken var hårdere end sidste gang, men supplerer, at det er godt med sved på panden, og at det faktisk gik lidt lettere end sidste gang. Minus 21,4 kg på en uge Efter at have fået en tår vand og et stykke frugt, starter køen til vejning. Der bliver trukket et nummer, og efter tur står det på den obligatoriske vejning og fedtmåling, hvilket jeg selv (Jytte B. Madsen) står for. Vejningen foregår i et rum for sig, så vi efter vejningen ugeneret kan få en snak, hvis der er brug for det. Så er det spændende om vægten er gået op eller ned. I denne uge er de femten, der mødte op, tilsammen blevet 21,4 kg lettere, det hjælper godt på humøret og får stemningen i vejret. Gode råd om kost og motion Alt imens der vejes, er Gitte Hansen på banen med forslag om kost og ernæring. Fra januar 2006 har vi fået fat i et skolekøkken, så vi den anden onsdag i hver måned skal i køkkenet og lave mad. Vi har flere ting på programmet, bl.a. tøjparty, foredrag, gå- og cykelture med madpakke. Alt sammen for at højne det sociale i Livsstilsklubben, hvilket vi lægger meget vægt på. Amager Esbjerg Frederikshavn Frederiksværk Give (klub for familien) Grindsted Holstebro København Køge Nykøbing Falster Næstved Odense Pandrup Roskilde Silkeborg Svendborg Sæby Sønderborg Varde Vejle Aabenraa Aalborg Århus Det er vigtigt for os at pointere, at vores klub ikke er en slankeklub, men en klub hvor sunde kostvaner kombineret med motion og socialt samvær, skal bane vejen til en ny livsstil. Læs mere om livet i en livsstilsklub på 16 nr
17 AF JESPER Tak for en fantastisk tid Tak for kampen. FMI-konsulent Gert Raasdal siger farvel til Idræt om Dagen og goddag til et job som udviklingschef i Brøndby IF. Som det er de fleste bekendt, så overdrages FMI (Foreningen til fremme af Motion og Idræt i dagtimerne) fuldt og helt til DFIF pr. 1. april I samme anledning overflyttes alle de nuværende opgaver, der er udført fra kontoret i Idrættens Hus i Brøndby, til Dansk Firmaidrætsforbunds (DFIF) forbundskontor i Nyborg. Efter 20 år som dagidrætsmand, heraf bl.a. flere år i FMI s bestyrelse som brugerrepræsentant, og siden 2001 som ansat som konsulent på kontoret i Brøndby, har jeg valgt at sige farvel til FMI og DFIF ved udgangen af Farvel til alle ildsjælene Det er naturligvis en beslutning med stort vemod, men jeg kan kigge tilbage på de mange år med stor glæde. Jeg har været så privilegeret, at have fået lov til at møde et hav af ildsjæle i de mange dag-idrætsforeninger under FMIparaplyen, og jeg har haft den enestående fornøjelse at leve et arbejdsliv med en masse glade og aktive mennesker. Både blandt brugerne, men sandelig også blandt alle de utrolige dygtige projektansvarlige, der med ukuelig vilje har kæmpet for idéen, produkt- udviklet, og på alle måder har brændt for sagen. For tre år siden blev jeg så begavet med 32 nye kolleger næsten fra den ene dag til den anden, da det stod klart, at DFIF var blevet bedt om at overtage FMI s aktiviteter, og dermed begyndelsen på en tre-årig implementeringsperiode. Det er helt umuligt for mig at nævne alle de mange mennesker, der gennem tiderne er kommet til at betyde meget for mig. Mennesker jeg i dag har dyb respekt for, og mennesker der på alle måder har gjort en særlig indsats for, at dagidrætten har udviklet sig til en uundværlig aktivitet for hen ved mennesker rundt om i de omkring 180 foreninger landet over. Engageret bestyrelse Der skal dog lyde en særlig tak til FMI s bestyrelse, der på alle måder har udvist et stort engagement. Bestyrelsen har været en aktiv medspiller, et faktum, der har gjort, at jeg som konsulent altid har følt glæde ved mit arbejde. Ligeledes en særlig tak til mine kolleger på forbundskontoret i Nyborg. I tog fantastisk godt imod mig, og det har været en fornøjelse at samarbejde med jer. Gert Raasdal har sagt farvel til Idræt om Dagen og er tiltrådt et job som udviklingschef i Brøndby IF. Foto. DFIF. Til slut et kæmpe knus til alle I ildsjæle rundt om i landet, der har gjort verden et stort og bredt smil rigere ved jeres ihærdige indsats for dagidrættens trivsel, ve og vel. Jeg vil savne jer alle. For god ordens skyld bør jeg vel lige her til slut nævne, at jeg pr. 1. januar 2006 er tiltrådt en stilling som udviklingschef i Brøndby IF. Så selv om det er lidt vemodigt at sige farvel, så glæder jeg mig altså samtidigt helt vildt til at komme i gang med de mange spændende nye opgaver, der ligger og venter på mig i den lille fodboldklub på Vestegnen. Og i øvrigt Godt Nytår til alle. Bedste hilsner, Gert Raasdal. nr
18 AF CHRISTEL B. LAURSEN. PROJEKTMEDARBEJDER, IDRÆT & MOTION, DFIF. ARKIVFOTO. JOHNNY WICHMANN. Idræt og motion resten af livet De årige ønsker kvalitet med vægten på det sociale samvær, når de skal dyrke idræt og motion. motion, og det gør det jo bare endnu sundere. For 65 % af dem der dyrker idræt og motion, er det sociale samvær væsentligt, men ikke afgørende for om de dyrker idræt/motion, mens det for 10 % er en væsentlig del af grunden til at de dyrker idræt og motion. Dette element skal derfor også dyrkes noget mere af foreningerne, siger Kirstine Langagergaard, og peger på, at foreningerne skal op på dupperne. Medlemmerne ønsker kvalitet frem for kvantitet. Undersøgelsens resultater vil blive fremlagt yderligere i det kommende nummer af Firmaidræt. For 65 % af de seniorer der dyrker motion, er det sociale samvær væsentligt, men ikke afgørende for om de dyrker motion, viser en undersøgelse i blandt Aalborg kommunes seniorer. De åriges ønsker til idræt og motion DFIF har i samarbejde med Aalborg SeniorSport, DIF Nordjyllands Amt og Aalborg Kommune gennemført en spørgeskemaundersøgelse med det formål at kaste lys over, hvilke ønsker og behov de kommende seniorer i alderen år har i forhold til deres idrætsliv. Flere andre undersøgelser har vist, at det ikke længere er naturligt for seniorerne at bakke op om det idrætslige foreningsliv, idet de kommende motionister ønsker mere individuelle motionstilbud. Samtidig viser de samme undersøgelser, at det er nødvendigt med daglig motion for at bibeholde den fysiske formåen langt op i årene. Derfor var det oplagt for DFIF og de andre samarbejdspartnere, at spørge om, hvad der skal til for at få denne aldersgruppe til at dyrke mere motion og idræt. Udbydere af idræt og motion kan derigennem få mulighed for at imødekomme kravene og blive bedre rustet til en fremtid med forhåbentligt flere aktive seniorer. Masser at gøre for foreningerne Opfordringen til at deltage i undersøgelsen blev rettet mod både mænd og kvinder, både motionsvante og ikke-motionsvante. 433 personer mellem 45 og 60 år, hvoraf knapt halvdelen var mellem år, deltog i undersøgelsen. Den overordnede konklusion på undersøgelsen er, at der også i fremtiden vil blive masser af arbejde til foreningerne, fastslår Kirstine Langagergaard, der er sportschef i Aalborg SeniorSport. Hun hæfter sig bl.a. ved, at de årige gerne vil dyrke både uden- og indendørs idræt og motion, og at de lægger vægt på det sociale samvær. - Folk vil have noget frisk luft, samtidig med at de dyrker idræt og 86 % svarede, at de dyrker idræt/motion. Ud af de resterende 14 %, der ikke dyrker motion, svarede 86 %, at de godt kunne forestille sig at komme til det i fremtiden 74 % vil dyrke idræt/motion både udendørs og indendørs 51 % af dem, der dyrker idræt/motion, foretrækker primært at gøre det mellem kl. 16 og 20, og over halvdelen af dem, der dyrker idræt/ motion, foretrækker at gøre det lige efter arbejde 16 % af de udspurgte dyrker idræt/motion dagligt, og 45 % gør det 1-2 gange ugentligt 15 % tilkendegav, at de allerhelst ville dyrke idræt/motion som en del af arbejdstiden Næsten alle de udspurgte vil dyrke idræt/motion uden kønsopdeling 18 nr
19 AF ANETTE HVIDTFELDT, KONSULENT, DFIF. Fælles definition af stævner For at sikre en fælles forståelse af definitionerne på stævner i firmaidrætten, har Idræt & Motion udarbejdet et oversigtsdiagram for de forskellige stævner, hvor målgrupper og tilskud mv. synliggøres. Oversigtsdiagrammet er også lagt på ForeningsNet, hvor det kan downloades. Stævnenavn DM-stævne PR-stævne Åbent Forbundsstævne Formål Landsdækkende stævne for medlemmer Undersøge potentiale til evt. DM-stævne Landsdækkende synliggørelse Målgruppe Medlemmer Medlemmer Medlemmer/ikke medlemmer Kredsstævne Fælles kredsaktiviteter Medlemmer Åbent kredseller foreningsstævne Lokal synliggørelse Medlemmer/ikke medlemmer Arrangør DFIF + forening DFIF + forening DFIF + forening Kreds + forening Kreds + forening Økonomi Budget Budget Budget Kr efter afholdelse og ansøgning Ansøgning til FOU-puljen (min. 2 mdr. før) Idræt & Motion har desuden besluttet, at Åbne stævner i forbundsregi (som f.eks. ved Firmaidrætsfestivaler) fremover hedder Åbne Forbundsstævner samt at et DM-prøvestævne nu hedder Indberetningsskema for 2005 Indberetningsskema til brug for opgørelse over antal aktivitetsmedlemmer i år 2005 ligger fra den 1. februar 2006 klar på under ForeningsNet. Alle foreninger opfordres til at udfylde og indsende skemaet elektronisk. Klubindberetningsskema kan downloades på ForeningsNet (yderligere kan rekvireres på forbundskontoret). Skemaet til indberetning af aktivitetsmedlemmer er opdelt i følgende grupper: Aktiviteter, som udløser medlemstilskud og evt. aktivitetstilskud. (Se forbundets håndbog afsnit 3.2 pkt. 5 Tilskud til aktiviteter ). Andre aktiviteter, som udløser medlemstilskud. Åbne aktiviteter (LøbeTouren, Panter Dagen, Danmark-Stafetten, Tour de Pedal), som udløser forhøjet tilskud (kr. 4000,-), men ingen medlemstilskud. Andre arrangementer. Her udløses ingen form for tilskud. Der gives forhøjet tilskud (kr. 4000,-) til de aktiviteter, styrelsen har udpeget som indsatsområder, disse er på indberetningsskemaet markeret med et ud for aktiviteten. Bemærk: Der er sket en opdatering af aldersinddelingen i forhold til tidligere indberetningsskemaer. Aldersgrænserne er: 0-12 år, år, år, år og over 60 år. Den nye aldersinddeling er lavet efter aftale mellem Idrættens Fællesråd og Kulturministeriet i et første forsøg på at lave en fælles medlemsregistrering. Indberetningen skal være forbundskontoret i hænde senest den 1. marts Er der problemer med at udfylde netversionen, så kontakt sekretær Helle Nielsen på tlf Vigtigt! Gem altid det materiale, der ligger til grundlag for udfyldelsen af indberetningen til brug for dokumentation ved evt. stikprøvekontrol. nr
20 KURSUSTILBUD FRA DFIF foråret 2006 SPINNING 1, 2 OG 3 DFIF udbyder i samarbejde med SpinUs en landsdækkende spinninguddannelse. Uddannelsen forløber over to weekender (36 timer), og er bygget op omkring spinningkursus 1, 2 og 3 med afsluttende praktisk og teoretisk eksamen på kursus 3. Begge prøver skal bestås for at modtage et certificeret bevis. Dato: Den marts og marts 2006 i Vejle Tidspunkt: Lørdag kl. 9:00 til søndag kl. 17:00 Tilmelding: Senest den 15. februar 2006 PSYKOLOGI OG OVERVÆGT 1 DFIF og psykologfirmaet Recke & Kelstrup har indgået samarbejdsaftale omkring udvikling af livsstilsklubskonceptet. Et uddannelsesforløb over tre weekender som omhandler den psykologiske del omkring overvægt. Under kursusforløbet skal du forvente en grad af personlig udvikling. Det betyder, at du ud fra personlige erfaringer kan opleve at blive følelsesmæssigt berørt på forskellig vis, og at der igangsættes en personlig udviklingsproces under kurserne. Dette er ud fra et værdigrundlag, der bygger på, at du bliver bedre til at forstå andre, hvis du forstår dig selv og dine reaktioner. Dato: Den marts 2006 i Nyborg Tidspunkt: Fredag kl. 18:00 til søndag kl. 13:00 Tilmelding: Senest den 1. februar 2006 BOWLING 1 Et kursus til dig, der ønsker en instruktøruddannelse i bowling. Kurset er første del af instruktøruddannelsen, der er bygget op omkring bowlingkursus 1, 2 og 3. Dato: Den april i Middelfart Tidspunkt: Fredag kl. 18:30 til søndag kl. 15:00 Tilmelding: Senest den 17. marts 2006 SJOV MOTION - INSPIRATION TIL DEN KOMMENDE SÆSON NB! Ekstrakursus på grund af overtegning. Gennem spil, sjove lege, bevægelighedstræning, gymnastik og dans får du ny inspiration til valg af øvelser, opvarmning og udstrækning, som kan bruges til at træne kondition, koordination, balance, teamwork m.m. Der bruges også tid på at lære at justere den samme øvelse, så den giver forskelligt udbytte. Dato: Den marts 2006 i Vejle Tidspunkt: Lørdag kl. 10:00 til søndag kl. 13:00 Tilmelding: Senest den 1. februar 2006 FITNESS 4 - EFTERUDDANNELSE AF FITNESSINSTRUKTØRER Kurset henvender sig til personer som har gennemgået Fitness kurserne, eller som har nogen praktisk erfaring eller relevant uddannelse. En aktiv træningsdag med en blanding af øvelser med håndvægte/vægtstænger, træningsbolde, pilates/gulvøvelser og maskintræning. Dato: Den 30. april 2006 i Ebeltoft Tidspunkt: Kl. 11:00 til kl. 16:00 Tilmelding: Senest den 3. april 2006 STAVGANG 1 Kurset henvender sig til personer, der vil uddanne sig som stavgangsinstruktør for motionister. Dato: Den 25. marts 2006 i Brøndby og den 1. april 2006 i Århus Tilmelding Brøndby: Senest den 25. februar 2006 Århus den 1. april 2006 Tilmelding Århus: Senest den 4. marts 2006 Tidspunkt: Kl. 10:00 til kl. 16:00 Læs mere om kurserne og tilmeld dig på Yderligere oplysninger, kontakt sekretær Helle Nielsen på tlf nr
Jeg ønsker Aalborg SeniorSport tillykke med jubilæet
Jeg ønsker Aalborg SeniorSport tillykke med jubilæet I 20 år har I været med til at give modne borgere i Aalborg Kommune en aktiv hverdag med masser af velvære og fællesskab. Med omkring 1800 medlemmer